Roger De Vlaeminck

Roger De Vlaeminck (Eeklô, 24 ogustus 1947) is e vroegern Belschn coureur en cyclocrosser. J' is de joengere broere van Eric De Vlaeminck.

E wos in de joarn '70 êen van de beste coureurs in êendagswedstrydn. In die periode wos 'n êen van de weinige coureurs die koste concurreern me Eddy Merckx. 
 Palmares 
De Vlaeminck e mêer of 200 overwinniengn by de profs oald. Da zyn ze belangrykste prestoasjes:

1969
 Bels Kampioenschap op de weg
 Omloop Het Volk
 3e etappe Rounde van België, in Ostende 

1970
 3e etappe Criterium du Dauphiné Libéré
 Kuurne-Brussel-Kuurne 
 Luuk-Bastenoakn-Luuk 
 Scheldeprys Vloandern

1971
 E3 Prys Vloandern 
 Kuurne-Brussel-Kuurne
 Vierdoagsche van Duunkerke 
 3e etappe Rounde van Zwitserland, in Lenzerheide 
 Zesdoagsche van Vloandern, in Gent 
 Proloog dêel a Ruta del Sol, in Malaga 
 4e etappe Ruta del Sol, in Ronda 
 Woalsche Pyl

1972
 Paris-Roubaix 
 Milaan-Turyn 
 4de + 5de etappe dêel b Tirreno-Adriatico + eindklassement 

1973
 Milaan-San Remo 
 5e etappe dêel a Tirreno-Adriatico + eindklassement

1974
 Bels kampioenschap cyclocross
 Paris-Roubaix
 5e etappe Tirreno - Adriatico + eindklassement 
 Milaan-Turyn
 Rounde van Lombardeye

1975
 Critérium des As 
 Kampioenschap van Zürich 
 Bels kampioenschap cyclocross, in Volkegem 
 Paris-Roubaix
 2e etappe dêel a Tirreno - Adriatico 
 4e etappe Tirreno-Adriatico 
 5e etappe Tirreno-Adriatico + eindklassement 
 Proloog Rounde van Zwitserland 
 1e etappe Rounde van Zwitserland, in Frick 
 3e etappe Rounde van Zwitserland, in Murten 
 5e etappe Rounde van Zwitserland, in Lugano 
 9e etappe Rounde van Zwitserland, Affoltern an Albis 
 10ste etappe Rounde van Zwitserland, in Affoltern an Albis + eindklassement 
 Weireldkampioenschap cyclocross, in Melchnau
 Zilver, weireldkampioenschap op de weg, in Yvoir

1976
 4de etappe Tirreno - Adriatico 
 5de etappe deel b Tirreno - Adriatico 
 Eindklassement Tirreno - Adriatico 
 1ste etappe Roende van Romandië 
 5de etappe deel a Roende van Romandië
 Roende van Emilia 
 Roende van Lombardeye 

1977
 Roende van Piëmonte Giro del Piemonte 
 Overyse, Cyclocross 
 Parys - Roubaix 
 Roende van Vloandern 
 2e etappe Tirreno - Adriatico 
 3e etappe Tirreno - Adriatico 
 Eindklassement Tirreno - Adriatico 

1978
 Milaan - San Remo 
 Bels Kampioenschap Cyclocross in Beirnem 

1979
 Milaan-San Remo
 Omloop het Volk
 Milaan-Vignola
 1e etappe Roende van Puglia
 2e etappe Roende van Puglia
 3e etappe Roende van Puglia
 Roende van Puglia
 5a etappe Tirreno-Adriatico
 2e etappe Roende van Italië
 9e etappe Roende van Italië
 12e etappe Roende van Italië
 1e etappe Roende van Trentino
 4e etappe Vierdoagsche van Duunkerke
 Diegem,Cyclocross

 Ploegn 
 1969: Flandria-De Clerck-Krüger (België)
 1970-'71: Flandria-Mars (België)
 1972: Dreher (Itoalië)
 1973-'77: Brooklyn (Itoalië)
 1978: Sanson (Itoalië)
 1979: Gis Gelati (Itoalië)
 1980: Boule d'Or (België)
 1981-'82: DAF Trucks (België)
 1983: Gios (Noorweegn)
 1984: Gis-Tuc Lu (Itoalië)
 1986-'87: Eddy Merckx (België)
 1988: Hitachi-Bosal (België)

 Bynoamn 
Lik vele populaire coureurs, hadde De Vlaeminck e masse bynoamn. Ze bekendste bynoame is Monsieur Paris-Roubaix, omdat 'n dien koers vier keirs ewonn et. 
Omdat 'n zwort hoar en bruun vel het, noemn ze nem oek dikkers De Zigeuner of in 't Frans: Le Gitan en in 't Italioans: lo Zingaro. 
Ze vôornoame Roger verbastern ze oek dikkers toet Tsjéte.

 Imago 
De Vlaeminck ad et imago van een speelveugel te zyn: e rastalent die gin klop moeste doen. E dei oek geirn lik of da da woa wos. Moar in werkelikheid trainde 'n mêer of d'ander, dikkers in 'n duuk. 
De Vlaeminck is oek e styvn preusjn vent, in mêer of êen betêkenisse. E klawierde nem ossan dubbel om 'n bestn te zyn: opgeevn wos niet voe nem. Oek uuterlik verzorgt 'n nem goed, want en is ossan benauwd ewist om of te toakeln.

 Achter ze carrière 
Voe 't moment is De Vlaeminck trainer van e groep coureurs uut Zimbabwe. Die avontuurn kuj zien op VTM in 't feuilletong Allez Allez Zimbabwe.

De Vlaeminck, Roger